《石林道中》
明代·许继

客行石林道，还顾望海门。
日午蜃烟灭，雄涛浩浑浑。
鱼船集远步，百里腥风昏。
岸绕野塘色，潮吞沙渚痕。
危岭过九折，前登畏崩奔。
鸟啼怨山雨，山深伤客魂。
旧历宛如昨，夏木今已繁。
路难欲自慰，沽酒溪前村。

作者简介：（1350—1386）浙江宁海人，字士修。刻意经学，尤善古诗，有魏晋风韵。安贫守道，自号观乐生。洪武中，以荐授台州训导。